Boeke op die rak | Sidneygilroy
Benoem vir die UJ-Debuutprys 2020
Speurder Sollie Mthembu lê snags wakker oor of sy salaris ooit sy vrou se ambisies sal ewenaar. Maar in Oktober verdwyn 'n ou vriend van die polisiekommissaris en hy word opdrag gegee om dié "verdwyning" te ondersoek. Kort ná hy in Rhynveld arriveer verander die oënskynlike ontvoering in 'n moordsaak en Sollie moet sy vrese opsy skuif sodat sy speurvernuf kan seëvier.
'n Verassende debuut wat onhuts. - Beeld
Klikbek lewer 'n stewige bydrae tot ons krimikorpus. - Rapport
Hierdie fiksie sal ek beslis aanbeveel en dit verdien eervolle vermelding as 'n goeie debuut. Daarby het Klikbek ook die potensiaal om as rolprent of dramareeks kykers te boei op die skerms. Wie weet ... dalk eendag. - Litnet
Gilroy se skryfstyl is vloeiend en gestroop van oordaad en truuks. Die karakters se doen en late is oortuigend en die dialoog intelligent. Die boek is boeiend en intens, skokkend selfs. Ek voorspel 'n blink skryfloopbaan vir Gilroy. - Maroelamedia
Hierdie bundel bevat kortverhale van 'n aantal bekende skrywers, soos Marita van der Vyver, Fanie Viljoen, Nathan Trantraal, Nanette van Rooyen en Zelda Bezuidenhout. Jong stemme soos Mercy Kannemeyer, Almero Welgemoed, Corinne Raath, Sidney Gilroy en Arleen Stone verskyn ook in die bundel. Die bundel bevat stories wat so aangrypend is, jy sal als in een slag wil klaarlees sodat jy iemand word wat verdrink in stories…